**ИЗЈАВA О УСКЛАЂЕНОСТИ ПРОПИСА**

**СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа – Влада**

**Обрађивач –** **Министарство заштите животне средине**

Мinistry of Environmental Protection of the Republic of Serbia

**2. Назив прописа**

Предлог закона о изменама и допунама Закона управљању отпадом

Law on Amendments to the Law on Waste Management

**3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):**

**а) Одредба Споразума која се односи на нормативну садржину прописа.**

Споразум о стабилизацији и придруживању (ССП), Наслов VIII – Политике сарадње, члан 111. - Животна средина.

**б) Прелазни рок за усклађивање законодавства према одредбама Споразума.**

- члан 111, општи рок, Наслов VI, (члан 72.)

**в) Оцена испуњености обавезе које произлазе из наведене одредбе Споразума.**

**-** ССП, Наслов VIII – Политике сарадње, члан 111. - Животна средина;

**г) Разлози за делимично испуњавање, односно неиспуњавање обавеза које произлазе из наведене одредбе Споразума.**

Не постоје

**д) Веза са Националним програмом за усвајање правних тековина Европске уније.**

Доношење Закона о изменама и допунама Закона о управљању отпадом предвиђено је Националним програмом за усвајање правних тековина ЕУ, други квартал 2019. године

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима.**

Нема

**б) Навођење секундарних извора права Европске уније и оцене усклађености са њима.**

Законом о изменама и допунама Закона о управљању отпадом извршено је усаглашавање са следећим секундарним изворима права ЕУ:

1) Directive 2008/98/EC of the European Parliament and of the Council of 19 November 2008 on waste and repealing certain Directives

-Директива 2008/98/ЕЗ Европског Парламента и Савета од 19. новембра 2008. године о отпаду и укидању одређених директива

-Потпуно усклађивање одређених чланова

2) Directive (EU) 2018/850 of the European Parliament and of the Council of 30 May 2018 amending Directive 1999/31/EC on the landfill of waste

-Директива о одлагању отпада на депоније 1999/31/EЗ измењена Директивом (ЕУ) 2018/850

-Потпуно усклађивање одређених чланова

3) Regulation (EC) No 1013/2006 of the European Parliament and of the Council of 14 June 2006 on shipments of waste

-Уредба о кретању отпада (EЗ)1013/2006

-Потпуно усклађивање одређених чланова

4) Directive 2010/75/EU of the European Parliament and of the Council of 24 November 2010 on industrial emissions (integrated pollution prevention and control)

**-**Директива о индустријским емисијама (Директива о интегрисаном спречавању и контроли загађивања животне средине 96/61/EЦ замењена Директивом 2010/75/ЕУ о индустријским емисијама, са исправкама

-Потпуно усклађивање одређених чланова

5) Regulation (eu) 2017/852 of the european parliament and of the council of 17 May 2017 on mercury, and repealing Regulation (EC) No 1102/2008

-Уредба (ЕУ) 2017/852 Европског парламента и Савета од 17. маја 2017. године о живи, и о стављању ван снаге Уредбе (ЕЗ) број 1102/2008

-Делимично усклађено

**в) Навођење осталих извора права Европске уније и усклађенoст са њима**.

Нема

**г) Разлози за делимичну усклађеност, односно неусклађеност.**

Директива 2008/98/ЕЗ Европског Парламента и Савета о отпаду регулише унутрашње тржиште ЕУ и њена правила се директно примењују у земљама чланицама ЕУ, тако да потпуна хармонизација у земљи која има статус кандидата за приступање ЕУ није могућа. Новим Законом о изменама и допунама Закона о управљању отпадом осигурана је максимално могућа усаглашеност са Директивом. За потпуно усклађивање, неопходно је донети Програм управљања отпадом који садржи Национални план управљања отпадом, а који дефинишу мере које треба предузети за побољшање еколошки прихватљиве припреме за поновну употребу, рециклажу, поновно искоришћење и одлагање отпада, и за процену начина на који ће план подржати спровођење циљева. Поред тога, да би се испунили циљеви рециклаже и смањења из Поглавља 3.3, свакако је потребно ојачати продужену одговорност произвођача, између осталог, обвезујући произвођаче да успоставе колективне шеме за сакупљање специфичног отпада, као и принцип загађивач плаћа, који обвезује произвођаче отпада да у потпуности сносе интерне трошкове управљања отпадом чак и у дужем временском периоду.

Директива о одлагању отпада на депоније 1999/31/EЗ измењена Директивом (ЕУ) 2018/850 само је делимично усклађена из разлога недостатка инфраструктуре која може бити успостављена приступањем разним фондовима и инструментима које користе државе чланице. Ово укључује финансијске подстицаје за рециклажу, као и додатне накнаде за одлагање, тачније накнаде за одлагање на сметлишта. Такође, потребно је обезбедити примарну селекцију на месту настанка отпада, као и одређене врсте третмана пре одлагања.

Усклађивање са одредбама Уредбе о кретању отпада (EЗ)1013/2006 биће потпуно тек након приступању ЕУ, односно потпуно усклађивање националних прописа са одредбама ове уредбе у земљи која има статус кандидата за приступање ЕУ није могућа због слободне трговине и постојања царинских зона.

Одредбе Уредбе (ЕУ) 2017/852 биће пренете кроз подзаконски акт.

Одредбе Директиве о интегрисаном спречавању и контроли загађивања животне средине, биће у потпуности прене кроз подзаконски акт, односно кроз нову Уредбу о спаљивању отпада.

**д) Рок у којем је предвиђено постизање потпуне усклађености прописа са прописима Европске уније.**

Након приступања ЕУ.

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу.**

Предлогом закона о изменама и допунама Закона о управљању отпадом се усклађује са секундарним изворима права ЕУ и у истима нема недостатака у овој материји.

**6. Да ли су претходно наведени извори права Европске уније преведени на српски језик?**

Нису преведени

**7. Да ли је пропис преведен на неки службени језик Европске уније?**

Наведени прописи су преведени на хрватски језик.

**8. Сарадња са Европском унијом и учешће консултаната у изради прописа и њихово мишљење о усклађености.**

У изради овог закона учествовали су представници министарства надлежног за заштиту животне средине, представници АП Војводине, као и друге заинтересоване стране, након оформљене радне групе за израду овог закона.